Suuri kupla

Suuri kupla oli vuosina 2001–2006 esitetty leikkimielinen nuorten visailuohjelma, jonka aiheina olivat sarjakuvat ja piirretyt. Ohjelmaa esitettiin alkujaan Yle TV1:llä, mutta myöhemmin vuonna 2003 se siirtyi Yle TV2:lle. Juontajana toimi ensin Ilkka Heiskanen 15 jakson verran vuonna 2001.Listaus ohjelman tuotantoryhmästä Internet Movie Database-sivustolla, imdb.com, viitattu 20.11.2020. Tämän jälkeen juontajaksi tuli Sami Garam (2001–2002), Ellen Jokikunnas (2002–2003) ja lopuksi Tuulianna Tola. Ohjelman maskotteina olivat animoidut robottihahmot Vinsentti ja Roosa.

Sarjan ensimmäinen jakso esitettiin 1. maaliskuuta 2001 ja viimeinen 30. huhtikuuta 2006. Viimeinen tuotantokausi lähetettiin uusintoina kesällä 2008. Loppuaikoina ohjelmaa esitettiin sunnuntaisin klo 10.00 ja uusittiin maanantaisin klo 16.30.Ohjelman arkistoidut nettisivut, archive.org, viitattu 20.11.2020. 

Ohjelmaa on julkaistu 16 jakson verran kahdella tupla-DVD:llä, ja sarjan pohjalta on julkaistu myös kaksi visailukirjaa.

Ohjelmasarja palkittiin Formaatti-Finlandia-palkinnolla Satu ry:n vuoden 2003 Media & Message -päivillä.

 Ohjelman kulku 
Joka jaksossa kilpaili kaksi kolmen hengen joukkuetta (punainen ja sininen) erilaisilla tehtäväkierroksilla. Eniten pisteitä kerännyt joukkue pääsi jatkoon. Hävinnyt joukkue sai lohdutuspalkinnoksi esimerkiksi sarjakuvalehtiä. Finaalissa oli voittajajoukkueelle palkintona esim. maastopyörät tai kannettavat tietokoneet. Ohjelman studiossa ei aluksi ollut yleisöä, mutta vuonna 2002 studioon lisättiin myös katsomo yleisölle.

 Kierrokset 
Ohjelma koostui joka jaksossa viidestä kierroksesta, jotka pysyttelivät miltei sellaisinaan koko sarjan olemassaolon ajan.

 Pilvenpiirtäjä 
Pilvenpiirtäjä-kierroksella molempien joukkueiden oli määrä koota kuutioista oma torni. Kuutioissa oli usein jonkun sarjakuvan tai piirrettyn hahmo, joko kuvallisena tai kirjoitettuna sekä jokin tämän ominaispiirre. Alkujaan kuutioita oli kymmenen ja niistä piti koota 2×5 torni siten, että joka rivillä on hahmoon yhdistetty oikea piirre tai hahmoon liittyvä asia. Jokaisesta oikeasta rivistä joukkue sai kaksi pistettä.

Vuosina 2002–2006 pilvenpiirtäjätornia varten oli 12 kuutiota, jotka piti koota 3×4 torniksi siten, että joka rivillä on hahmoon yhdistetty taas oikeat piirteet ja asiat. Kokonaan oikeasta rivistä (3 kuutiota oikein) joukkue sai kaksi pistettä, mutta melkein oikeasta rivistä (2 kuutiota oikein) sai myös yhden pisteen.

 Salatut sankarit 
Salatuissa sankareissa joukkueille näytettiin sumennettuja kuvia sarjakuva- ja piirroshahmoista. Kuvaa tarkennettiin hiljalleen, kunnes oikein arvannut joukkue sai pisteen. Tämän jälkeen juontaja esitti kuvaan liittyvän kysymyksen, johon oikein vastaamalla saattoi saada lisäpisteen.

 Suuri kupla 
Ohjelman nimikkokierroksella molemmille joukkueille annettiin vaihtelevien sarjakuvataiteilijoiden piirtämä kolmen kuvan sarjakuvasketsi. Sarjakuvasta puuttuivat puhekuplat, ja joukkueiden tehtävänä oli keksiä ja kirjoittaa ne. Kummallakin joukkueella oli mahdollisuus saada enintään viisi pistettä. Kun ohjelmaan tuli studioyleisö vuonna 2002, annettiin pistejaon jälkeen yleisölle mahdollisuus äänestää joukkue, joka saisi lisäpisteen. Yleisössä istuvat äänestivät nostamalla esille punaisen tai sinisen lapun.

Ohjelman alkuaikoina näytettiin myös itse sarjakuvataiteilijan kirjoittamat alkuperäiset puhekuplat, mutta sittemmin tästä luovuttiin.

 Superkynä 
Superkynä-tehtävä oli ohjelmassa mukana vuosina 2001–2002. Siinä kummastakin joukkueesta valittiin vuorollaan piirtäjä, joka piirsi isolla tussikynällä taululle kuvan jostain sarjakuva- tai piirroshahmosta tai siihen liittyvästä asiasta. Samalla joukkueet arvuuttelivat, mitä taululle piirrettiin, ja ensimmäisenä oikein vastannut joukkue sai pisteen.

 Haamupiirtäjä 
Haamupiirtäjä korvasi Superkynän vuonna 2002. Kierros oli muuten Superkynän kaltainen, mutta nyt piirustukset tekikin niin kutsuttu haamu. Piirtämisestä näytettiin joukkueille videota ja nopeimmin oikein arvannut joukkue sai pisteen.

 Salamataisto 
Salamataisto oli viimeinen kierros, jossa esitettiin joukkueille kymmenen kysymystä liittyen sarjakuviin ja piirrettyihin. Juontaja antoi jokaiselle kysymykselle kolmen, kahden ja yhden pisteen vihjeet.

 Erikoisjaksot 
Ohjelmassa oli myös eriteemaisia erikoisjaksoja sekä julkkisjaksoja.

Teemajaksoja olivat esimerkiksi tyttöspesiaali, lemmikkispesiaali, Disney-spesiaali sekä eläinspesiaali.DVD-julkaisujen kansiteksti.

Julkkisvieraina ohjelman jaksoissa nähtiin mm. Nylon Beatin Jonna ja Erin, Tiktakin Petra, Gimmel sekä Sartsa ja Timppa. Syksyllä 2004 esitetyssä sadannessa jaksossa oli julkkisvieraana muun muassa Viivin ja Wagnerin luoja Juba Tuomola ja vastapuolella eräs ohjelman entinen finalistijoukkue.

 Tuotanto 
+Ohjelman lopputekstitJuontaja:Ilkka Heiskanen (2001)
Sami Garam (2001–2002)

Ellen Jokikunnas (2002–2003)

Tuulianna Tola (2003–2006)Ohjaus:Marko Virtanen
Juha-Matti ValonenKäsikirjoitus: Juhana Salakari
Jani Jäderholm

Katja TukiainenOhjelmagrafiikka:Eila Terävä
Jorma Avelin

Susanna OinonenLavastus:Kimmo TurunenPuvustus:Tiina Eskelinen
Marjatta Härklnen

Katri Mäkinen

Tarja Pieniniemi

Pentti Tilider

Runa ÅkerbergKuvasuunnittelu:Mika Tertsunen
Petri Hyryläinen

Jukka Ilanko

Jukka LeinonenÄänisuunnittelu:Marja Ihanainen
Pekka Longi

Jyri Makkonen

Pasi Pihlaja

Jyrki SaarinenTuottaja:Sari Isotalo
Kari VoutilaTuotantoyhtiöt:Yleisradio, SusamuruListaus ohjelman tuotantoyhtiöistä Internet Movie Database-sivustolla, imdb.com, viitattu 20.11.2020.

 DVD- ja kirjajulkaisut 

 Suuri Kupla 1 - Tupla DVD: Tiukimpia taistoja ja finaaleja
 Suuri Kupla 2 - Tupla DVD: Spesiaaleja ja julkkisjaksoja
 Jani Jäderholm, Juhana Salakari: Suuri Kupla : Vinsentin sarjakuvavisa, Helsinki : Otava, 2004 
 Jani Jäderholm, Juhana Salakari: Suuri Kupla : Vinsentin sarjakuvavisa 2, Helsinki : Otava, 2006 

 Lähteet 

 Aiheesta muualla 
 Suuren kuplan nettisivut vuodelta 2009 (Archive.org)

Luokka:2000-vuosikymmenen suomalaiset lastenohjelmat
Luokka:Visailuohjelmat
Luokka:Yle TV2:n televisio-ohjelmat